text: Cléomadès en son dit dist,
   Pour ce que Primonus mesprist
   Vers les Griiois premierement,
   PageV01P280
   K'à tous jours iretablement
   Sera vers Griiois redevables
   Et lor jurez et lor féables ;
   Que, se nus vers aus mesfaisoit,
   À son povoir lor aideroit,
   Et rendroit trestout le damage
   Que fait leur avoit par outrage,
   Et à touz jours mais lor donroit
   Tel treü qu'il deviseroit.
   Et lors devisa le treü ;
   Mais ne sai pas com grans il fu,
   Ne je n'en vorroie mentir.
   Ainsi lor plot à assentir.
   Partant, de la prison issi,
   Et li autre prison aussi.
  